Осорын Эрдэнэбаатар

Осорын Эрдэнэбаатар нь Ус сувгийн ашиглалтын газрын дарга асан. 1946 онд Ховд аймгийн Алтай сумын нутагт төрсөн. Ховд аймгийн Алтай, Булган сумын бага, дунд сургууль төгссөн. ОХУ-ын Эрхүү хотын Политехникийн их сургуулийг 1970 онд төгссөн. 

1970-1974 онд Гахайн заводад инженер
1974-1985 онд НААҮЯ-нд мэргэжилтэн, хэлтсийн дарга.
1985-1990 онд МАХН-ын төв хороонд зааварлагч.
1990 оноос Улаанбаатар хотын Ус сувгийн ашиглалтын газрын даргаар ажилласан.

Ус сувгийн ашиглалтын газрын даргаар ажиллах хугацаандаа Япон улсын тусламжаар ус хангамжийн эх үүсвэрийн нөөцийн хайгуул хийлгэх байршил, нөөцийн хэмжээг тогтоон, ус түгээгүүрийн мастер төлөвлөгөө боловсруулж, ус хангамжийн төв эх үүсвэрт техникийн шинэтгэл хийж өргөтгөх ажлыг удирдан зохион байгуулсан байна. Мөн зөөврийн усны автомашинуудыг төвлөрүүлэн, паркийг шинэчлэх ажлыг амжилттай хэргэжүүлжээ. Дэлхийн банкны хөнгөлөлттэй зээлээр гэрийн хорооллын ус хангамжийг сайжруулах төслийг хэрэгжүүлэх ажлыг гардан зохион байгуулсны үр дүнд 200 орчим ус түгээх байрыг шугамд холбох ажлыг гүйцэтгэсэн нь иргэдийн талархлыг хүлээсэн байна. 

Шагнал
Түүний хөдөлмөр зүтгэлийг төр засгаас өндрөөр үнэлж Хөдөлмөрийн гавьяаны улаан тугийн одон, “Алтан гадас” одон, Ардын хувьсгалын 60, 70, 80 жилийн ойн хүндэт медалиудаар шагнажээ.

Ангилал:Алтайн (Говь-Алтай) хүн
Ангилал:Монголчууд
Ангилал:Монголын төрийн албан хаагч
Ангилал:Монголын инженер
Ангилал:Хөдөлмөрийн Гавьяаны Улаан Тугийн одон шагналтан (Монгол)
Ангилал:Алтан гадас одон шагналтан
Ангилал:1946 онд төрсөн
Ангилал:Амьд хүн